उल्टी-दस्त से पीड़ितों को अस्पताल से किया डिस्चार्ज
बारां| अंताक्षेत्र के पाटूंदा गांव में सामूहिक भोज का बासी खाना खाने के बाद बीमार हुए 23 जनों को शुक्रवार सुबह इलाज के बाद सामान्य होने पर डिस्चार्ज कर दिया। पीएमओ डॉ. संपतराज नागर ने बताया कि गुरुवार रात को इलाज के बाद ही लोग सामान्य होने लगे थे। ज्ञात रहे बुधवार को देवनारायण मंदिर पर भोज के बाद बचे खाने को कुछ लोग साथ ले गए थे, जिसे गुरुवार को भी खाया था। ऐसे में बासी भोजन करने के बाद 23 जनों को उल्टी-दस्त की शिकायत होने के बाद एंबुलेंसों की मदद से इलाज के लिए जिला अस्पताल लाया गया था, जहां पर सभी का इलाज कर उन्हें शुक्रवार सुबह डिस्चार्ज कर दिया।
hin_Deva hin_Deva